Váš klient pán Peter Veľký má v záujme založiť spoločnosť s ručením obmedzeným so sídlom v Košiciach a informoval Vás o nasledovných požiadavkách:

„*Spoločnosť by mala niesť názov SLOVA BAU a mala by byť činná v oblasti sprostredkovania kúpy a predaja nehnuteľností. Spoločníkom by som mal byť ja – Peter a p. Matúš Trenčiansky. Keďže som ochotný vložiť ako vklad do spoločnosti motorové vozidlo vo výške 6000 eur chcem, aby mi bolo umožnené rozhodovať o všetkých bežných záležitostiach spoločnosti (napr. o zmene konateľa) bez p. Trenčianskeho. Zároveň nechcem, aby p. Trenčiansky vykonával činnosť štatutárneho orgánu v obchodnej spoločnosti s obdobným predmetom činnosti. Konateľom spoločnosti má byť Ing. Jana Nováková, trvale bytom Hlavná 87, Košice. Pre prípad mojej smrti chcem, aby sa môj obchodný podiel dedil. Pri prevode obchodného podielu na inú osobu/spoločníka požadujem ako podmienku súhlas valného zhromaždenia spoločnosti.“*

1. Vypracujte **Spoločenskú zmluvu** pre p. Petra Veľkého tak, aby spĺňala **všetky zákonné podmienky** **a požiadavky p. Veľkého**, a aby príslušný registrový súd mohol založenú obchodnú spoločnosť zapísať do obchodného registra (*Neznáme údaje si kreatívne doplňte*).
2. Poraďte klientovi, aké ďalšie dokumenty bude potrebovať na zápis s.r.o. do obchodného registra.
3. Aké finančné náklady predpokladáte v súvislosti so zápisom s.r.o. do obchodného registra?